ΠΕΡΙΕΧΟΜΕΝΑ
ΑΠΟΦΑΣΕΙΣ
Κάλυψη κόστους παροχής Υπηρεσιών Κοινής
Ωφέλειας.
Παράταση του χρονικού διαστήματος εφαρμογής
του άρθρου 41, του ν. 5167/2024.
ΑΠΟΦΑΣΕΙΣ
Αριθμ. 26930 ΕΞ 2025
(1)
Κάλυψη κόστους παροχής Υπηρεσιών Κοινής
Ωφέλειας.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Έχοντας υπόψη:
1) Τις διατάξεις:
α) Του άρθρου 55, του ν. 4001/2011 (Α’ 179),
β) του άρθρου 36, του ν. 4067/2012 (Α’ 79),
γ) του άρθρου 3, του ν. 4501/2017 (Α’ 178).
2) Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ)- δημόσιο λογιστικό και άλλες διατάξεις (Α’ 143).
3) Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
4) Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
5) Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
το π.δ. 79/2023 «Διορισμός Υπουργών, Αναπληρωτών
Υπουργών και Υφυπουργών» (Α’ 131) και την υπό στοιχεία 102928 ΕΞ 2023/10.07.2023 κοινή απόφαση του
Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Εθνικής Οικονομίας
και Οικονομικών, Αθανάσιο Πετραλιά» (Β’ 4441).
6) Τον ν. 4622/2019 «Επιτελικό Κράτος, οργάνωση,
λειτουργία και διαφάνεια της κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
7) Το π.δ. 142/2017 «Οργανισμός Υπουργείου Οικονομικών»(Α’ 181).
8) Την υπό στοιχεία οικ. 190029 ΕΞ 2024/16.12.2024
απόφαση του Υπηρεσιακού Γραμματέα του Υπουργείου
Εθνικής Οικονομίας και Οικονομικών «Κατανομή των πιστώσεων του προϋπολογισμού οικονομικού έτους 2025
του Υπουργείου Εθνικής Οικονομίας και Οικονομικών
σε επιμέρους ελαχιστοβάθμιους αναλυτικούς λογαριασμούς εξόδων» (ΑΔΑ: 6Γ3ΠΗ-ΨΙΑ).
9) Την υπό στοιχεία 26844 ΕΞ 2025 ΥΠΕΘΟΟ/ 13.2.2025
απόφαση ανάληψης υποχρέωσης στον προϋπολογισμό
του Υπουργείου Εθνικής Οικονομίας και Οικονομικών
τρέχοντος έτους και ειδικότερα στον Ε.Φ. 1024-7110000000 και ΑΛΕ 2390904001 για κάλυψη της δαπάνης
(καταχώρηση με α/α 22007 στο Βιβλίο Εγκρίσεων και
Εντολών Πληρωμής και ΑΔΑ ΨΨΝΚΗ-ΕΧΙ).
10) Τo υπό στοιχεία ΥΠΕΝ/ΔΗΕ/109/14/30.1.2025 έγγραφο της Γενικής Γραμματείας Ενέργειας και Ορυκτών
Πρώτων Υλών του Υπουργείου Περιβάλλοντος και Ενέργειας για την κάλυψη του κόστους παροχής Υπηρεσιών
Κοινής Ωφέλειας (ΥΚΩ) στον τομέα της ηλεκτρικής ενέργειας για το έτος 2025.
11) Το υπό στοιχεία ΥΠ 0303 (ΥΠΕΘΟΟ 26748 ΕI 2025/
13.2.2025) αίτημα του Υπουργού Εθνικής Οικονομίας
και Οικονομικών.
12) Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση στο ΕΜΔΔ-ΜΙΤΟΣ, αποφασίζουμε:
1) Καταβάλλεται το ποσό των τετρακοσίων εκατομμυρίων ευρώ (400.000.000,00 €) από τον κρατικό προ-
ϋπολογισμό στον ειδικό διαχειριστικό λογαριασμό Υπηρεσιών Κοινής Ωφέλειας που τηρεί η ανώνυμη εταιρεία
με την επωνυμία «ΔΙΑΧΕΙΡΙΣΤΗΣ ΕΛΛΗΝΙΚΟΥ ΔΙΚΤΥΟΥ
ΔΙΑΝΟΜΗΣ ΗΛΕΚΤΡΙΚΗΣ ΕΝΕΡΓΕΙΑΣ (ΔΕΔΔΗΕ) Α.Ε.», ως
διαχειρίστρια αυτού, σύμφωνα με τα άρθρα 56 και 57 του
ν. 4508/2017 (Α’ 200).
2) Η καταβολή του ως άνω ποσού θα διενεργηθεί με
κατάθεση σε λογαριασμό προς απόδοση της ως άνω
ανώνυμης εταιρείας, ώστε να αποδοθεί στη συνέχεια
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
13 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 579
13.02.2025 20:50:42
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 579/13.02.2025
από αυτή στην Δ.Ε.Η. Α.Ε., ως δικαιούχο του ανταλλάγματος, χωρίς να επηρεάσει τη χρηματοοικονομική και
λογιστική θέση καθώς και τις φορολογικές υποχρεώσεις
τόσο της ως άνω ανώνυμης εταιρείας, όσο και της Δ.Ε.Η.
Α.Ε., ως δικαιούχο του ανταλλάγματος, κατά παρέκκλιση
κάθε άλλης φορολογικής διάταξης.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Φεβρουαρίου 2025
Ο Υπουργός
Ο Υφυπουργός
ΚΩΝΣΤΑΝΤΙΝΟΣ
ΑΘΑΝΑΣΙΟΣ
ΧΑΤΖΗΔΑΚΗΣ
ΠΕΤΡΑΛΙΑΣ
Ι
Αριθμ. ΥΠΕΝ/ΓΡΓΓΧΣΑΠ/14305/918
(2)
Παράταση του χρονικού διαστήματος εφαρμογής του άρθρου 41, του ν. 5167/2024.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α) Του άρθρου 41, του ν. 5167/2024 Αναδιάρθρωση
σιδηροδρομικού τομέα και ενίσχυση ρυθμιστικών φορέων μεταφορών και άλλες διατάξεις, (Α’ 207) και ιδίως
της παρ. 3 αυτού,
β) του ν. 4067/2012 «Νέος Οικοδομικός Κανονισμός»
(Α’ 79),
γ) του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160),
δ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ε) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
στ) την υπ’ αρ. 74103/5569/8.7.2023 κοινή απόφαση
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’ 4408).
2. Τις αποφάσεις 146/2025, 147/2025, 148/2025, 149/
2025 της Ολομέλειας του Συμβουλίου της Επικρατείας
που δημοσιεύθηκαν σε δημόσια συνεδρίαση της 24ης
Ιανουαρίου 2025.
3. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου 119
του ν. 4622/2019 (Α’ 133) και το γεγονός ότι από τις διατάξεις της παρούσας απόφασης δεν προκαλείται δαπάνη
σε βάρος του κρατικού προϋπολογισμού και του προϋπολογισμού του οικείου Δήμου, αποφασίζουμε:
Άρθρο 1
Παρατείνεται το χρονικό διάστημα εφαρμογής του
άρθρου 41 του ν. 5167/2024 για ένα (1) μήνα από τη
δημοσίευση των αποφάσεων της παρ. 1 αυτού, ήτοι έως
και την 24.2.2025 και ειδικότερα:
1. Η αναστολή:
α) Της έκδοσης προεγκρίσεων και νέων οικοδομικών
αδειών, που κάνουν χρήση των κινήτρων:
αα) Προσαύξησης των όρων δόμησης του άρθρου 10,
των περ. γ’ και δ’ της παρ. 8 του άρθρου 15, της παρ. 2
του άρθρου 19 και του άρθρου 25, του ν. 4067 «Νέος
Οικοδομικός Κανονισμός» (Α’ 79/2012),
αβ) της μη προσμέτρησης στον συντελεστή δόμησης,
δυνάμει της παρ. 6 του άρθρου 11 του ΝΟΚ, των εσωτερικών εξωστών (παταριών) και του χώρου κύριας χρήσης
επιφάνειας τριάντα πέντε τετραγωνικών μέτρων (35 τ.μ.)
στο δώμα της οικοδομής, όπως και της εξομοίωσης της
πισίνας με φυτεμένη επιφάνεια της παρ. 2 του άρθρου
19 του ΝΟΚ,
β) των συνεδριάσεων των Συμβουλίων Αρχιτεκτονικής
του άρθρου 7 του ν. 4495/2017 (Α’ 167), των Συμβουλίων Πολεοδομικών Θεμάτων και Αμφισβητήσεων του
άρθρου 20, των Κεντρικών Συμβουλίων Αρχιτεκτονικής
του άρθρου 13 και των Κεντρικών Συμβουλίων Πολεοδομικών Θεμάτων και Αμφισβητήσεων του άρθρου 24
του ίδιου νόμου, για θέματα στις μελέτες των οποίων
γίνεται χρήση των κινήτρων της περ. α’ της παρούσας.
2. Ο χρόνος μη ανάκλησης από τη Διοίκηση των οικοδομικών αδειών που έχουν εκδοθεί κατ’ εφαρμογή των
κινήτρων της περ. α) της παρ. 1. Ανακλήσεις οικοδομικών
αδειών από τη Διοίκηση, λόγω της χρήσης των ανωτέρω
κινήτρων, που έλαβαν χώρα από την 11η Δεκεμβρίου
2024 έως και τη δημοσίευση της παρούσας, ανακαλούνται αυτοδικαίως.
Άρθρο 2
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 7 Φεβρουαρίου 2025
Ο Υπουργός
Ο Υφυπουργός
ΘΕΟΔΩΡΟΣ ΣΚΥΛΑΚΑΚΗΣ	 ΝΙΚΟΛΑΟΣ ΤΑΓΑΡΑΣ

[Source: 20250200579.pdf | Tokens: 6905]